**Dagsorden for FEJ bestyrelsesmøde**17. maj 2018, Klokken 18.00
**Howitzvej, Frederiksberg**

1. **Formalia**
	1. Tilstedeværende

Nikolaj Skov, Anders Rasmussen, Jonas Rehder, Mia Hansen, Louise Gotfredsen, Sebastian Sønke og Sofie Kampf er til stede.

* 1. Godkendelse af dagsorden

Dagsordenen godkendes.

1. **Orientering**
	1. Orientering ved formanden

Formand er ikke tilstedeværende, men næstformanden Anders, åbner med indledende at fortælle om FEJ-dagen og nyt kursus for de studerende.

* 1. Orientering ved kasseren

Regnskab for året godkendes.

Fortroligt.

* 1. Orientering ved udvalg
		1. A-team

A-team skal i den kommende tid sortere ud iblandt deres aktive medlemmer, da ikke alle viser samme arbejdsvilje og lyst til at yde for udvalget.

A-team vil i forbindelse med semesterstartsfesten efter sommerferien, afholde arrangement under intro kaldet ’’FEJ på plænen’’. Her kan de nye studerende komme og møde medlemmer af foreningen og socialisere sig med sin egen årgang.

FEJ skal have købt ny presenning til dagen.

* + 1. Erhvervsudvalget

Der er afholdt sidste møde og der er et nyt evalueringssystem på vej ind, hvilket sker ved anonymitet på dagen til arrangementet ved, at et link bliver delt på begivenheden 10 min før arrangementet slutter. ¨

Pga. anonymitet kan data lagres ubegrænset i overensstemmelse med reglerne i GDPR.

Har haft korrespondance med Bruun og Hjejle om erhvervsbesøg efter sommer. I forbindelse med et sådant arrangement afholdt af Juridisk Diskussionsklub, har Sebastian rettet henvendelse til dem for at høre mulighederne for fremtidigt samarbejde. De har ikke svaret tilbage.

* + 1. Festudvalget

Der er valgt ny formand. Hun hedder Nina Thal.

Ny næstformand: Gustav Zeest

Udvalget har afholdt mødet om året der gik og evalueret denne såvel som fej-dagen.

Udvalget har i tankerne, at afholde en ’’privatfest’’ efter sommerferien, med fokus på bestemt tema eller lignende. Nexus overvejes i forbindelse med lokaler til festen.

* + 1. FEJebakken

Udvalget har promoveret FEJ-dagen rigtig godt, med både artikler, videoer, billeder og opslag. Dog havde videon om ’’how to øldart’’ størst indvirkning.

Udvalget har underrettet bestyrelsen om, at udvalget vil udvides med fire nye medlemmer efter sommerferien, hvilket bestyrelsen var positive over for.

* + 1. Rejseholdet

Ved promoveringen af næste års rejse, skal FEJebakken bruges aktivt i forbindelse med omtale om turen.

Sandra Schilling og Mia Hansen arbejder aktivt på, at finde næste rejsedestination og har allerede udpeget enkelte muligheder.

Mia og Sandra har fastlagt destination, pris, længde og andet til næste møde.

1. **PWC Processpil**
	1. Kommentar

Der er rettet henvendelse til PWC om afholdelse af et kursus med fokus på M&A i praksis. Kurset vil foregå over to dage og vil være for 3. års bachelor studerende eller ældre.

Der vil til kurset være tale om en ansøgningsrunde, da antallet af pladser er begrænset.

1. **Status på hvert fokusområde**
	1. Målrettet Erhvervslivet

Retshjælpen er startet op og søger studerende som frivillige. Der rettes som udgangspunkt henvendelse til studerende på Cand.merc.jur, men det overvejes om man skulle inddrage 3. års studerende på HA(jur.), som trainees.

* 1. Mentor

Intet nyt.

* 1. Branding

Der afventes stadig en skreven artikel fra Karima Tabuda omkring HA(jur.) vs. BA.jur uddannelserne.

* 1. Samarbejde FEJ imellem

Foreningen af Erhvervsjurister i Aarhus har for nyligt afholdt arrangement for dets medlemmer i København. Næste gang skulle det overvejes, om FEJ i København skulle lave en tilsvarende begivenhed på dagen og mødes?

* 1. Kurser

Intet nyt.

1. **Forhåndsgodkendelse af småbeløb**
	1. Forslag

Det foreslås, at indføre en intern arbejdsproces om mindre beløb til godkendelse hos bestyrelsen.

Forslag om at hæve forhåndsgodkendelse vedr. Erhvervsudvalgets indkøb af gave til oplægsholder, omkring vin eller blomst. Fra 100 kr. til 200 kr. pr. oplægsholder og maksimum 500 kr. pr. event.

Sebastian Sønke er inhabil.

5 ud af 6 stemmer for. Vedtaget.

Kasseren orienterer nye udvalgsformænd for de økonomiske rammer om forhåndsgodkendelser.

1. **Opfølgning på FEJ-dag**
	1. Generelt

Arrangementet gik godt og folk var glade.

Der skal i fremtiden, ved næste FEJ-dag, være klarere retningslinjer for bestyrelsens opgaver og de forskellige udvalgs ansvarsposter ved arrangementerne.

Der vil til næste møde udarbejdes retningslinjer.

* 1. Erhvervsudvalget

Det diskuteres hvorvidt dette arrangement skal rykkes til senere på dagene, da det er tidligt en lørdag morgen og folk ofte er en smule trætte efter en lang uge.

Erhvervsudvalget skal tænke kreativt frem mod næste FEJ-dag, i forbindelse med hvordan arrangementet kan afholdes.

Der skal være øget fokus på dette arrangement og den måde som arrangementet bliver promoveret på.

Det kunne overvejes hvorvidt man skulle evaluere for arrangementet på FEJ-dagen. Det er ikke blevet gjort endnu.

* 1. Thomas Ratchsack

Oplægsholder Thomas Ratchsack var en succes og medlemmerne tog godt imod ham. Der var flot fremmøde i salen og folk var nysgerrige om at spørge ind bagefter.

Der blev uddelt øl til i alt 12 hold i forbindelse med promovering af eventen.

Der var omkring 40 fremmødte.

* 1. A-team

A-team stod for at afholde den årlige øl-dart turnering.

Der var 78 fremmødte til turneringen og der var god stemning og meget positiv feedback. Turneringsplanen i år fungerede rigtigt godt, da der var planlagt ’’grubbespil’’ så folk spillede flere kampe, selvom de ikke gik videre i ’’slutspillet’’.

Promovering/deltagelse skal ske på en ikke konkurrencepræget måde.

A-team skal udarbejde strengere retningslinjer for arbejdstilgange på dagen for arrangementet, da det ikke fremgik klart internt i udvalget hvem der havde ansvaret for forskellige poster.

* 1. Bestyrelsens oplevelse

Denne skal rykkes til anden dag, da ellers dagen bliver for lang.

Det opleves at mange FEJ-aktiv-medlemmer oftest står for, at holde opvarmning inden fej-fester, hvorfor der kom mindre en forventet til FEJ-festen om aftenen, da der ikke blev holdt disse opvarmninger.

* 1. Festudvalget

Det er hårdt for udvalget at være på hele dagen og om aftenen, hvorfor denne byrde i fremtiden må lettes fra udvalget.

Fremmødet var ikke lige så godt, som det plejer, jf. 6.2

1. **Intro**
	1. Kommentar

FEJ-Intro skal arrangere dagen hvorpå FEJ skal komme ud og være til stede under introforløbet.

Der skal udarbejdes en plan for dagen og hvad der forventes af aktivmedlemmerne.

Repræsentanterne fra bestyrelsen, burde være formanden og en vejleder.

* 1. Ansøgning om sponsorering fra FEJ, fortsat samarbejde

FEJ ønsker at sponsorere følgende til FEJ-Intro 2018:

* Shorts, 16 stk.
* T-shirts, 16 stk.
* Penalhuse, 200 stk.

Disse kommer samlet til at koste 10.590,00 kr. inkl. Moms.
FEJ-Intro anmoder om 10.000 kr. i sponsorering af FEJ.

Mia og Louise er inhabile.

5 stemmer for og 0 imod. Vedtaget.

* 1. Medlemsbetaling under intro

Det blev vedtaget ved Generalforsamlingen 2017, jf. ad 4 Fastlæggelse af kontingent, at tilbud gøres under intro for hele uddannelsen for 100 kr. og kandidaten for 50 kr.

Tilbuddet skal reklameres for nuværende 3. årgang, da disse er 1. års kandidatstuderende næste år.

Perioden som tilbuddet skal gælde under, skal være en engangsmulighed, hvorfor dette skal virke som incitament for indmeldelse.

Tilbuddet skal gælde for en periode af to dage, på dagen FEJ præsenterer sig selv og dagen efter.

7 stemmer for, 0 imod. Enstemmigt vedtaget.

1. **Proces for implementering af GDPR i FEJ**
2. **SKAT**
	1. Kommentar

Fortroligt.

1. **Retningslinjer for udvalg og uddelegering heraf**
	1. Skærpede krav for mødepligt

Det er besluttet, at udvalgene skal føre strammere opsyn med dets medlemmer og disses fremmøde til møder, arrangementer mm.

Ansvaret som aktiv medlem indebærer arbejde og engagement.

1. **Låneansøgninger**
	1. A-team ansøgning

Ansøger om godtgørelse for udlæg af omkostninger for Øl-dart turneringen.

Ansøger om godtgørelse for totale udgifter på 2149,99 kr. og indgravering af vinderne, hvorfor der sættes 2300 kr. af.

Louise, Jonas og Mia er inhabile

4 stemmer for, 0 imod. Vedtaget.

* 1. Festudvalget ansøgning

Ansøger om godtgørelse for photobooth på 4.3765 kr. inkls. Moms.

Sofie og Anders er inhabile.

5 stemmer for, 0 imod. Vedtaget.

* 1. Erhvervsudvalget ansøgning

Ansøger om godtgørelse for køb af gave til foredragsholder på 511 kr. inkls. Moms.

Sebastian er inhabil.

6 stemmer for, 0 imod. Vedtaget.

1. **Næste møde**
	1. Tid og dato

Aftales på et senere tidspunkt.

1. **Eventuelt**
	1. AIG og fej
		1. Kursus i Aftaleret og erstatningsret (obs. se modsvar)

Bestyrelsen har været i kontakt med AIG om afholdelse af kursus indenfor fagene Aftaleret og erstatningsret i forbindelse med 1. års studerendes fag. Dette er dog ikke, som udgangspunkt, fordelagtigt for vores medlemmer, da fagene ikke ligger i samme quater.

Der er sendt svar tilbage om afholdelse af kursus indenfor fagene Erstatnings- og Køberet, da de studerende har dette i forbindelse med Formueret 1 på 1. år af bacheloren. Fordelingen vil være 40% erstatningsret og 60% køberet.

Kurset forventes afholdt i efteråret 2018.

* + 1. Kursus i Erstatnings- og forsikringsret

Hovedsageligt i forbindelse med kandidatfag.

Mere om dette kursus følger senere.

* + 1. FEJ-dag sponsorat 2019

AIG har i forbindelse med FEJ-dagen udvist interesse for sponsoreringen af Øl-dart turneringen. Der vil i forbindelse med turneringen være tale om banner, øl, dartpil og pokal med AIG logo.

Mere om dette følger senere.

* + 1. ’’Hijack’’ af snapchat omkring

Bestyrelsen undersøger muligheder for, at en virksomhed kan overtage FEJ-snappen et par dage. På denne måde kan den studerende følge med indefra en virksomheds dagligdag og se hvordan livet som stud.ha(jur.) eller stud.merc.jur er.